b'\n_START_ARTICLE_\nGrdobina \xc5\xbeutka\n_START_SECTION_\nOpis\n_START_PARAGRAPH_\nIme grdobina i grdobine do\xc5\xa1lo je od njihovog izgleda, koji je zaista grdan, svojstven za sve ribe iz ove porodice. Kao i mrkulja i \xc5\xbeutka ima glavu koja joj znatno nadma\xc5\xa1uje polovicu veli\xc4\x8dine tijela, te malo i relativno vitko tijelo pravilnog oblika, blago spljo\xc5\xa1teno na trbu\xc5\xa1nom dijelu. Usta su enormno velika u odnosu na tijelo, a oko njih je velik broj manjih izraslina, o\xc4\x8di se nalaze na vrhu glave, te imaju dobar pregld uokolo. Tijelo je \xc5\xbeu\xc4\x87kasto-sme\xc4\x91e boje, bez ljuski, sa \xc5\xa1arama koje joj davaju kamufla\xc5\xbeni izgled na muljevitom dnu gdje naj\xc4\x8de\xc5\xa1\xc4\x87e obitava. Na vrhu glave ima nekoliko lovki, kojima se koristi pri lovu na manje ribe koje joj prevladavaju u hranidbi, ali u jednom dijelu i glavono\xc5\xa1ci, rakovi, a u maloj mjeri i ostali organizmi._NEWLINE_Vrstan je grabe\xc5\xbeljivac, \xc5\xbeivi na dubinama do 1000 m, a naraste do 100 cm duljine i oko 10 kg te\xc5\xbeine, a do\xc5\xbeivi i preko 20 godina.\n_START_SECTION_\nRasprostranjenost\n_START_PARAGRAPH_\nGrdobina \xc5\xbeutulja je rasprostranjena u Atlantiku i to na podru\xc4\x8dju od Britanije pa sve do Senegala, kao i u Mediteranu.\n_START_SECTION_\nGrdobina \xc5\xbeutka u ljudskoj prehrani\n_START_PARAGRAPH_\nIma vrlo ukusno meso, malo kostiju, te je zbog toga vrlo po\xc5\xbeeljna za prehranu djece. Priprema se na razne na\xc4\x8dine, kao juha, pr\xc5\xbeena, brudet, a kao posebna poslastica smatra se pohana grdobina.'